English: Thank you for that series of questions. The figures produced by Public Health Wales on over-80s are for over-80s in the community. Of course, some of the over-80s in Wales will be resident in care homes, and that data is being updated. You will have seen the BBC article last week that explained the lag in the data reporting and the fact that England report data at an earlier point than ourselves. We provide data with a level of quality assurance around it, but, still, there's a data lag within that. On the local health board breakdown, I don't have an over-80s breakdown to provide to you. As we get more information, we'll be able to provide more information. As I said in my statement, every Tuesday we'll provide information, just as every Thursday Public Health Wales will, so you can expect there to me more and more data as it's available, because I do think transparency about the data is important to engender public trust. Being transparent with the data and, as we have seen, the significant increases in vaccine delivery are key, I think, to maintaining the level of public trust and confidence we all want to see in this programme. It is very much a national mission. Five mass vaccination centres were affected, at least, by the conditions, but a range of additional GP clinics didn't go ahead, and, again, I think for understandable reasons. Also, as the First Minister set out yesterday, and I set out at the press conference yesterday, we're aware that there were a significant number of people who didn't attend for appointments. And that's entirely understandable - the conditions in large parts of Wales in the last two days have been treacherous. So, you'd understand why people haven't attended and why those appointments are being rolled forward into the rest of the week. So, people who don't attend will still be contacted and offered an alternative date. The reason why a range of over-70 letters are going out is that we're planning ahead in each health board when they've made really good progress with the current stage of the vaccine roll-out. It will still be the case that some over-80s in different parts of Wales won't have had their vaccine yet, just as in other UK nations. What I don't think we should do is to hold back the ability for those parts of Wales who can do that and are on schedule to do so until everyone else has caught up. As I've said repeatedly, the objective is for all of us to go as quickly as possible through the priority groups and to make sure we're protecting our most vulnerable citizens. And I completely reject the suggestion that there is a postcode lottery in our delivery. I think, if you look right across Wales, you'll see that there is a significant amount of progress being made, and I think the differences are relatively marginal, and one or two anecdotes do not paint an accurate version of the national picture. We have 14 mobile units that are already going around helping to deliver vaccinations. We also have members of the primary care team who are delivering vaccinations to people who are housebound, and again that's substantially led by our colleagues in general practice, which is why it's such great news that at least 329 general practices across the country are engaged in this work. And I'm tremendously grateful to the whole primary care team for working together in such a really incredible way to deliver the vaccine programme. That's why we haven't just got better access, but the pace of what we're doing. It's worth pointing out that, in the last seven days, Wales has the fastest rate of vaccination per head of population compared to every other UK nation. So, as to the demands for Wales to catch up with other UK nations, we are catching up with UK nations. We're going faster than the rest of the UK at present. And it was a few weeks ago when I was facing questions about why Wales was fourth out of the four nations - we're now second and making ground on England - which I know is a significant anxiety for a range of people, but this really is a programme that is delivering and delivering at a much greater pace. In terms of new vaccines, Wales definitely punches above its weight when it comes to genomic sequencing, understanding what's happening with current variants and newer ones as well. And again, just as I think we can all take a measure of pride in our vaccine programme and the pace that we've seen in the last few days, we should take pride in the contributions that our scientists are making to understanding the new variants, the new potential threats that exist, and what that means for the ability of our scientists, including those people in private sector research, who are looking at having a vaccination programme that continues to meet the challenges that new vaccinations will present. And on cross-border issues, we had a particular wrinkle when a Welsh office Minister suggested last week that there was a problem with vaccines not being offered to English residents who are registered with a Welsh GP. Actually, we've had a conversation, and I had a conversation at a health Ministers' meeting across the four nations, about this to try and resolve this. My understanding is that, on cross-border vaccination, we are doing the best thing possible, in terms of that everyone who's registered with a Welsh GP can get their vaccination, including residents in care homes. But I think there are some issues to work through, potentially, with indemnity issues, about whether or not people who are resident in a care home but have an English GP can actually have that delivered by their English GP or not, and we're making sure those people are not left behind in our care home programme. When it comes to how people feel about what's across the border, it is almost always the case that you see something on the other side and you think that it must be better over there. Actually, I think people can take real pride in the fact that, as I say, we're going faster than any other UK nation within the last seven days. I look forward to further progress, and another week to build on the 130,000 vaccines we delivered this week. I'm confident we can do even more in the week ahead.
Welsh: Diolch i chi am y gyfres yna o gwestiynau. Mae'r ffigurau a gynhyrchwyd gan Iechyd Cyhoeddus Cymru ar gyfer pobl dros 80 oed yn ffigurau ar gyfer y bobl dros 80 oed hynny sydd yn y gymuned. Wrth gwrs, mae yna rai sydd dros 80 oed yng Nghymru sy'n byw mewn cartrefi gofal, ac mae'r data hynny'n cael eu diweddaru. Rydych chi wedi gweld yr erthygl gan y BBC yr wythnos diwethaf a oedd yn egluro'r oedi o ran adroddiadau data a'r ffaith bod Lloegr yn cyflwyno adroddiadau data yn gynharach na ni. Rydym ni'n cyhoeddi data sydd â lefel o sicrwydd ansawdd, ond, er hynny, mae bwlch yn y data ar hynny. O ran dadansoddiad bwrdd iechyd lleol, nid oes gennyf ddadansoddiad ar gyfer pobl dros 80 oed i'w roi ichi. Wrth inni gael mwy o wybodaeth, fe fyddwn ni'n gallu rhoi mwy o wybodaeth. Fel y dywedais yn fy natganiad, fe fyddwn ni'n rhoi gwybodaeth bob dydd Mawrth, yn union fel y bydd Iechyd Cyhoeddus Cymru yn ei rhoi bob dydd Iau. Felly gallwch chi ddisgwyl y bydd yna fwy a mwy o ddata pan fyddan nhw ar gael, oherwydd rwy'n credu bod tryloywder ynglŷn â'r data yn bwysig iawn i ennill ymddiriedaeth y cyhoedd. Yn fy marn i, mae bod yn dryloyw gyda'r data, yn ogystal â'r cynnydd sylweddol, fel y gwelsom, yn y broses o weinyddu brechlynnau, yn allweddol er mwyn cynnal yr ymddiriedaeth a'r hyder gan y cyhoedd yr ydym ni i gyd yn awyddus i'w weld yn y rhaglen hon. Ymgyrch i'r genedl gyfan yw hon i raddau helaeth iawn. Effeithiwyd ar o leiaf pump o ganolfannau brechu torfol gan y tywydd, ond fe amharwyd ar sawl clinig ychwanegol gan feddygon teulu hefyd ac, unwaith eto, am resymau sy'n ddealladwy, yn fy marn i. Hefyd, fel y nododd y Prif Weinidog ddoe, ac fe wnes innau nodi hynny yn y gynhadledd i'r wasg ddoe, rydym ni'n ymwybodol fod yna nifer sylweddol o bobl wedi methu eu hapwyntiadau. Ac mae hynny'n gwbl ddealladwy - mae'r tywydd garw wedi achosi peryglon mewn rhannau helaeth o Gymru yn ystod y ddau ddiwrnod diwethaf. Felly, fe fyddech chi'n deall pam nad yw pobl wedi gallu bod yn bresennol a pham mae'r apwyntiadau hynny wedi cael eu gohirio tan nes ymlaen yn yr wythnos. Felly, fe fydd rhywun yn cysylltu â'r bobl hynny a fethodd eu hapwyntiadau ac yn cynnig dyddiad arall iddyn nhw. Y rheswm pam mae llythyrau wedi eu hanfon allan at rai dros 70 oed yw ein bod ni'n cynllunio ymlaen llaw ym mhob bwrdd iechyd pan fyddan nhw wedi gweld cynnydd da iawn gyda'r cam presennol o gyflwyno'r brechlyn. Bydd yn wir o hyd na fydd rhai pobl dros 80 oed mewn gwahanol rannau o Gymru wedi cael eu brechlyn eto, yn union fel y mae yng ngwledydd eraill y DU. Yr hyn na ddylid ei wneud, yn fy marn i, yw ffrwyno'r gallu yn y rhannau hynny o Gymru sy'n medru gwneud hynny ac sydd ar amser i wneud hynny nes bod pawb arall wedi dal i fyny. Fel y dywedais i dro ar ôl tro, yr amcan yw bod pob un ohonom yn mynd cyn gynted ag y gallwn drwy'r grwpiau blaenoriaeth a sicrhau ein bod yn amddiffyn y dinasyddion sy'n fwyaf agored i niwed. Ac rwy'n gwrthod yr awgrym yn llwyr fod yna loteri cod post yn ein darpariaeth ni. Rwy'n credu, os edrychwch chi ledled Cymru, y gwelwch chi fod cryn dipyn o gynnydd yn cael ei wneud, ac rwy'n credu mai cymharol ymylol yw'r gwahaniaethau, ac nid yw un neu ddau o hanesion yn rhoi fersiwn gywir o'r darlun cenedlaethol. Mae gennym 14 o unedau symudol sydd eisoes yn mynd o gwmpas yn helpu i weinyddu brechiadau. Mae gennym aelodau o'r tîm gofal sylfaenol hefyd sy'n gweinyddu brechiadau i bobl sy'n gaeth i'r tŷ, ac unwaith eto mae hynny'n cael ei arwain i raddau helaeth gan ein cydweithwyr mewn practisau cyffredinol. A dyna pam mae'n newyddion mor wych fod o leiaf 329 o bractisau cyffredinol ledled y wlad yn ymwneud â'r gwaith hwn. Ac rwy'n hynod ddiolchgar i'r tîm gofal sylfaenol cyfan am gydweithio mewn ffordd mor anhygoel i gynnal y rhaglen frechu. Dyna pam mae gennym nid yn unig well hygyrchedd, ond fwy o gyflymder yn yr hyn yr ydym ni'n ei wneud. Mae'n werth nodi mai Cymru, yn ystod y saith diwrnod diwethaf, sydd â'r gyfradd gyflymaf o frechu fesul pen o'r boblogaeth o'i chymharu â phob gwlad arall yn y DU. Felly, o ran y galw ar Gymru i ddal i fyny â chenhedloedd eraill y DU, rydym ni yn dal i fyny â chenhedloedd y DU. Rydym yn mynd yn gyflymach na gweddill y DU ar hyn o bryd. Ac ychydig wythnosau yn ôl, pan oeddwn i'n wynebu cwestiynau ynghylch pam mai'r bedwaredd oedd Cymru o'r pedair gwlad - rydym ni'n ail erbyn hyn ac yn ennill tir ar Loegr - sydd, rwy'n gwybod, yn ofid sylweddol i lawer o bobl, ond mae hon mewn gwirionedd yn rhaglen sy'n llwyddo ac yn cyflawni yn gynt o lawer. O ran brechlynnau newydd, mae Cymru yn gwneud gwaith campus o ran dilyniannu genomeg, gan ddeall beth sy'n digwydd gydag amrywiolion cyfredol a rhai newydd hefyd. Ac ar yr un pryd, yn union fel y gall pob un ohonom ymfalchïo yn ein rhaglen frechu ni a'r cyflymder a welsom yn ystod y dyddiau diwethaf, fe ddylem ni ymfalchïo hefyd yn y cyfraniadau a wneir gan ein gwyddonwyr o ran dealltwriaeth o'r amrywiolion newydd, y bygythiadau posibl newydd sy'n bodoli, a'r hyn y mae hynny'n ei olygu i allu ein gwyddonwyr ni, gan gynnwys y bobl hynny mewn ymchwil sector preifat, sy'n ceisio cael rhaglen frechu sy'n parhau i ymateb i'r heriau a ddaw o gyflwyno brechiadau newydd. Ac o ran materion trawsffiniol, fe gawsom ni fater penodol pan awgrymodd un o Weinidogion Swyddfa Cymru yr wythnos ddiwethaf fod yna broblem gyda brechiadau yn cael eu cynnig i bobl sy'n byw yn Lloegr ond sydd wedi eu cofrestru gyda meddyg teulu yng Nghymru. A dweud y gwir, rydym wedi cael sgwrs, a chefais sgwrs mewn cyfarfod o Weinidogion iechyd ar draws y pedair gwlad, ynglŷn â hyn i geisio datrys y mater. Fel rwyf i'n deall, o ran brechu trawsffiniol, rydym yn gwneud y peth gorau posibl, a gall pawb sydd wedi cofrestru â meddyg teulu yng Nghymru gael eu brechu, gan gynnwys preswylwyr cartrefi gofal. Ond rwy'n credu bod yna rai materion y mae angen sylw arnyn nhw eto, o bosibl gyda materion indemniad, ac ynghylch a all pobl sy'n preswylio mewn cartref gofal yma ond sydd â meddyg teulu yn Lloegr gael yr hyn sy'n cael ei gynnig iddynt gan eu meddyg teulu yn Lloegr neu beidio, ac rydym yn gwneud yn siŵr nad yw'r bobl hynny'n cael eu gadael ar ôl yn ein rhaglen ni ar gyfer cartrefi gofal. O ran sut mae pobl yn teimlo ynglŷn â'r hyn sydd i'w gael dros y ffin, mae bron bob amser yn wir i ddweud pan welwch chi rywbeth ar yr ochr arall y byddwch yn meddwl ei fod yn well yno. Mewn gwirionedd, rwy'n credu y gall pobl ymfalchïo yn fawr iawn yn y ffaith ein bod ni, fel y dywedais i, yn mynd yn gweithredu'n gyflymach nag unrhyw wlad arall yn y DU yn y saith diwrnod diwethaf. Rwy'n edrych ymlaen at gynnydd pellach ac wythnos arall i adeiladu ar y 130,000 o frechlynnau a ddarparwyd gennym yr wythnos hon. Rwy'n hyderus y gallwn gyflawni mwy eto yn yr wythnos i ddod.